stanford-oval/wikipedia huggingface dataset:
Batyrevon piiri
Aiheesta muualla

Batyrevon piiri Tšuvassian tasavallan sivustolla (venäjäksi)
Alatyr •
Alatyr •
Alikovo •
Batyrevo •
Ibresi •
Jadrin •
Jaltšiki •
Jantikovo •
Kanaš •
Kanaš •
Komsomolskoje •
Kozlovka •
Krasnoarmeiskoje •
Krasnyje Tšetai •
Mariinski Posad •
Morgauši •
Novotšeboksarsk •
Poretskoje •
Šemurša •
Šumerlja •
Šumerlja •
Tšeboksary •
Tšeboksary •
Tsivilsk •
Urmary •
Vurnary
Mandel

Mandel on muun muassa seuraavien henkilöiden sukunimi:
Emily St. John Mandel (s. 1979), kanadalainen kirjailija
Ernest Mandel (1923–1995), saksalais-belgialainen marxilainen ja trotskilainen vallankumousteoreetikko
Georges Mandel (1885–1944), ranskalainen lehtimies, poliitikko ja vastarintaliikkeen johtaja
Howie Mandel (s. 1955), kanadalainen näyttelijä, televisiojuontaja ja stand up -koomikko
Johnny Mandel (1925–2020), yhdysvaltalainen säveltäjä
Maria Mandel (1912–1948), Auschwitzin naisten leirin komendantti
Etunimenä

Mandel Kramer (1916–1989), yhdysvaltalainen radio- ja televisionäyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mandel”, voi hakea sivunnimihaulla, laajalla sivunnimihaulla tai tekstihaulla.
Maria de Lourdes Pintasilgo

| Maria de Lourdes Pintasilgo |
| --- | --- |

Portugalin pääministeri
 1. elokuuta 1979 – 3. tammikuuta 1980  
Presidentti:  Antonio Ramalho Eanes
Edeltäjä:  Carlos Mota Pinto
Seuraaja:  Francisco de Sa Carneiro
Portugalin sosiaaliasianministeri
 17. heinäkuuta 1974 – 26. maaliskuuta 1975  
Henkilötiedot
Syntynyt: 18. tammikuuta 1930 Abrantes, Portugali
Kuollut: 10. heinäkuuta 2004 (74 vuotta) Lissabon, Portugali
Ammatti:  kemisti
Tiedot
Puolue:  Sosialistinen puolue
Uskonto:  roomalaiskatolisuus
 Nimikirjoitus
Maria de Lourdes Pintasilgo (18. tammikuuta 1930 Abrantes – 10. heinäkuuta 2004 Lissabon) oli portugalilainen poliitikko. Hän toimi maansa pääministerinä vuosina 1979–1980 ja oli virassaan ensimmäinen naispuolinen henkilö, ja koko Euroopassa vasta toinen naispääministeri. Pääministerikautensa jälkeen hän jatkoi sosialistipuolueen puheenjohtajana ja toimi europarlamentaarikkona 1987-1989. Hän oli presidenttiehdokkaana vuoden 1986 presidentinvaaleissa. Koulutukseltaan de Lourdes Pintasilgo oli kemisti.
Länsi-Porin koulu

| Länsi-Porin koulu> Vähärauman yhteislyseo |
| --- | --- |
 Länsi-Porin koulun edustaa heinäkuussa 2023.
Sijainti:  Pori, Aatuntie 6
Tyyppi:  yläkoulu
Perustettu:  1965
Rehtori:  Petri Tuomisto
Luokat:  7-9
Oppilaita:  500
Verkkosivut
Länsi-Porin koulu on Porin Vähäraumalla sijaitseva noin 500 oppilaan yläkoulu. Se aloitti toimintansa vuonna 1965.
Historia

Koulu aloitti toimintansa "Vähärauman yhteislyseo" -nimisenä vuonna 1965. Koulu oli oppikoulu ja sen ensimmäiset ylioppilaat valmistuivat vuonna 1973. Peruskoulu-uudistuksessa vuonna 1974 koulu jakautui Länsi-Porin yläasteeksi ja Länsi-Porin lukioksi. Lukio kuitenkin lakkautettiin vuonna 2016, ja se liitettiin Porin suomalaiseen yhteislyseoon.
Itse koulurakennus valmistui vasta vuonna 1973 ja sen lukion lakkautuksen myötä tehty saneeraus valmistui vuonna 2018.
Vuosina 2018-2022 koulun tiloissa toimi osia Vähärauman koulusta.
Nykyinen toiminta

Länsi-Porin koulussa toimii 23 perusopetuksen luokkaa, sekä pienryhmiä ja joustavan perusopetuksen ryhmä. Koulussa on myös liikunta-, kuvataide- ja luonnontiedepainotteiset luokat.
Aiheesta muualla

Länsi-Porin koulun kotisivut
Batasuna

| Batasuna |
| --- | --- |
  
Perustettu:  23. toukokuuta 2001
Lopetti:  5. kesäkuuta 2003
Puheenjohtaja:  Arnaldo Otegi
Ideologia:  Baskinationalismi
Infobox OKNimi-testi OK: 
Batasuna ("Yhtenäisyys", alkuperäiseltä nimeltään Herri Batasuna (”Kansan yhtenäisyys”)) oli Espanjassa toiminut baskien separatistinen puolue. Sitä pidettiin Espanjassa virallisesti terroristijärjestö ETAn poliittisena siipenä, mutta puolue on itse kieltänyt tämän yhteyden. Puolueen toiminta on ollut kiellettyä Espanjassa vuodesta 2003, ja myös Euroopan unioni laskee sen terroristijärjestöksi osana ETAa. Batasuna perustettiin vuonna 1978; sillä oli perinteisesti noin 10–20 prosentin kannatus Baskimaalla. Puolue lakkautettiin lopullisesti vuonna 2013.
Puolueen ideologiana olivat baskinationalismi ja demokraattinen sosialismi.
Aiheesta muualla

Puolueen virallinen kotisivu Internet Archivessa
Berkeleyn ydinvoimalaitos

| Berkeleyn ydinvoimalaitos |
| --- | --- |
 Yksi kahdesta reaktoreista vuonna 1981
Tyyppi:  kaasujäähdytteinen reaktori
Teho:  2 x 167 MW
Rakentaminen aloitettu:  1956
Valmistunut:  1962
Sijainti:  Gloucestershire,  Yhdistynyt kuningaskunta
Berkeleyn ydinvoimalaitos on käytöstä poistettu ydinvoimalaitos Severn-joen rannalla Gloucestershiressä, Yhdistyneessä kuningaskunnassa. Se oli Britannian ensimmäinen käyttöön otettu ja ensimmäinen käytöstä poistettu ydinvoimala. Sähköntuotanto alkoi vuonna 1962, ja se toimi 27 vuotta vuoteen 1989.
Laitoksen purkaminen työllistää noin 200 henkilöä ja maksaa 1,2 miljardia dollaria. Tämä sisältää maa-aineksen kaivamisen kahdeksan metrin syvyyteen asti.
Nuclear Decommissioning Authority suositteli aluetta ydinjätteen sijoituspaikaksi, joka on suunniteltu otettavan käyttöön vuonna 2017.
Länsi-Suomen huoltorykmentti

| Länsi-Suomen Huoltorykmentti |
| --- | --- |
Toiminnassa:  2008–2014
Valtio:   Suomi
Puolustushaarat:  maavoimat
Rooli:  huollollinen rykmentti
Tukikohta:  Hämeenlinna, Länsi-Suomen alue
Motto:  Sustinete proelium ("Tukea taisteluun")
Komentajat
Nykyinen komentaja:  Topi Paloharju 2012–2014
Länsi-Suomen Huoltorykmentti (lyhenne LSHR) oli Puolustusvoimiin kuuluvan Maavoimien materiaalilaitokseen toimialueensa huollon järjestelyistä vastaava joukko-osasto. Se perustettiin vuoden 2008 alussa. Samassa yhteydessä lakkautettiin itsenäisinä joukko-osastoina toimineet kolme varikkoa: Ajoneuvovarikko (AjonV, aikaisemmin Kuljetusvarikko ja Kuljetusvälinevarikko) Nokialla sekä Talousvarikko (TalV) Hämeenlinnassa. Rykmentti lakkautettiin 31. joulukuuta 2014 osana puolustusvoimien logistiikkajärjestelmän uudelleenjärjestämistä.
Joukko-osaston palveluksessa eri puolella Suomea oli noin 440 henkilöä ja se oli samalla neljästä huoltorykmentistä suurin.
Organisaatio ja tehtävät

Rykmentin esikunta sijaitsi Hämeenlinnassa Myllymäessä. Esikunnan lisäksi joukko-osastoon kuuluivat Järjestelmäkeskus (JärjKesk/LSHR), Varasto-osasto (Vsto-os/LSHR) sekä joukkoyksikkönä aikaisemmin itsenäisenä joukko-osastona toiminut Talousvarikko.
Esikunta jakautui hallinto- ja huolto-osastoihin. Joukko-osaston viimeisenä komentajana toimi eversti Topi Paloharju, jonka edeltäjä vuoden 2011 loppuun oli eversti Timo Kakkola. Esikuntapäällikkönä (2012–) oli komentaja Ismo Rairama, jota edelsi everstiluutnantti Teemu Ruuskanen.
Järjestelmäkeskus oli rykmentin joukkoyksikkö, jonka tehtäviä olivat ajoneuvo- ja elektroniikka-alan järjestelmien valtakunnallinen tekninen elinjakson hallinta ja elektronisen sodankäynnin järjestelmien 2-tason kunnossapito.
Varasto-osastoon kuului useita varastoja muun muassa Tammelan Letkulla (entinen Tammelan Aluevarasto), Turussa, Orimattilan Uudessakylässä Kuivannossa (entinen Uudenkylän Aluevarasto), Lahdessa ja Ilmajoen Tuomikylässä.
Varasto-osaston varastoissa varastoitiin keskeisin osa maavoimien materiaalista. Aluevarastot kuuluivat ennen huoltorykmenttien perustamista sotilasläänien tai sotilaspiirien alaisuuteen, kuten Tammelan Aluevarasto Hämeen Sotilasläänin esikunnalle.
Talousvarikko vastasi koko puolustusvoimien kenttämajoitus- ja muonitusmateriaalista, vesihuollon järjestelmistä sekä vaatetuksesta. Viimeksi mainittuja tehtäviä hoitavat Säkylän ja Mikkelin tuotantolaitokset (entiset vaatetuskorjaamot) kyseisissä varuskunnissa. Sodankylän tuotantolaitos on lakkautettu ja sen korjaus- ja pesulatoiminta on ulkoistettu Comforta Oy:lle.
Luettelo televisiosarjan Täydelliset naiset jaksoista

Marc Cherryn luoman televisiosarjan Täydelliset naiset esitys alkoi Yhdysvalloissa ABC:llä 3. lokakuuta 2004 ja Suomessa Nelosella 10. lokakuuta 2005. Sarjan keskiössä on viisi naista – Susan Mayer (Teri Hatcher), Lynette Scavo (Felicity Huffman), Bree Van de Kamp (Marcia Cross), Gabrielle Solis (Eva Longoria) ja Edie Britt (Nicollette Sheridan) – joiden elämää seurataan kuvitteellisessa Wisteria Lanen naapurustossa Mary Alice Youngin (Brenda Strong) kertomana.
Sarjaa tehtiin kahdeksan tuotantokautta vuosina 2004 – 2012. Juonenkäänteet liittyvät päähenkilöiden ihmissuhdeongelmiin, jotka taas kietoutuvat taustalla olevaan suurempaan mysteeriin. Kauden viimeisessä jaksossa tämä mysteeri ratkeaa ja samalla luodaan pohjaa seuraavan kauden tapahtumille. Kaikki tuotantokaudet ovat ilmestyneet DVD:lle.
Yleiskatsaus

| Kausi | Kausi | Jaksot | Yhdysvallat> Esitys alkoi | Yhdysvallat> Esitys päättyi | Suomi> Esitys alkoi | Suomi> Esitys päättyi |
| --- | --- | --- | --- | --- | --- | --- |
|  | 1 | 23 | 3. lokakuuta 2004 | 22. toukokuuta 2005 | 10. lokakuuta 2005 | 20. maaliskuuta 2006 |
|  | 2 | 24 | 25. syyskuuta 2005 | 21. toukokuuta 2006 | 4. syyskuuta 2006 | 12. helmikuuta 2007 |
|  | 3 | 23 | 24. syyskuuta 2006 | 20. toukokuuta 2007 | 17. syyskuuta 2007 | 3. maaliskuuta 2008 |
|  | 4 | 17 | 30. syyskuuta 2007 | 18. toukokuuta 2008 | 10. maaliskuuta 2008 | 20. lokakuuta 2008 |
|  | 5 | 24 | 28. syyskuuta 2008 | 17. toukokuuta 2009 | 27. lokakuuta 2008 | 26. lokakuuta 2009 |
|  | 6 | 23 | 27. syyskuuta 2009 | 16. toukokuuta 2010 | 2. marraskuuta 2009 | 24. toukokuuta 2010 |
|  | 7 | 23 | 26. syyskuuta 2010 | 15. toukokuuta 2011 | 8. marraskuuta 2010 | 6. kesäkuuta 2011 |
|  | 8 | 23 | 25. syyskuuta 2011 | 13. toukokuuta 2012 | 17. lokakuuta 2011 | 4. kesäkuuta 2012 |
Bermuda kesäolympialaisissa 1952

Bermuda osallistui Helsingin kesäolympialaisiin 1952. Sen joukkueessa oli kuusi urheilijaa, jotka kilpailivat kolmessa urheilumuodossa.
Joukkue > Uimahypyt

Walter Bardgett – miesten 3 m ponnahduslauta
Robert Cook – miesten 3 m ponnahduslauta
Joukkue > Uinti

Francis Gosling – miesten 100 m, 400 m ja 1 500 m vapaauinti
Charles Johnson – miesten 100 m, 400 m ja 1 500 m vapaauinti
Joukkue > Yleisurheilu

Thelma Jones – naisten 100 m
Phyllis Jones – naisten 100 m
Thelma Jones – naisten pituushyppy
Phyllis Jones – naisten pituushyppy
Maleman piiri

| Maleman piiri Distrito de Malema |
| --- | --- |
 Maleman rautatieasema.
 Maleman piirin sijainti Mosambikissa.
 Koordinaatit: 14.9572°S, 37.4097°E 
Valtio:  Mosambik
Maakunta:  Nampula
Hallinto:  
 – hallinnollinen keskus:  Malema
 – Piirin johtaja:  Daúda Mussa
Pinta-ala  ():  6 386 km²
Väkiluku (2022)  (ennuste):  252 528
Maleman piiri (port. Distrito de Malema) on Mosambikin Nampulan maakunnan länsiosassa sijaitseva piiri. Piirin keskus on Maleman kaupunki, joka sijaitsee Nacalan käytäväksi kutsutun, Mosambikin pohjoisosan poikki kulkevan rautatieyhteyden varrella. Malema on linnuntietä 200  kilometriä ja maanteitse 282 kilometriä aluekeskus Nampulasta itään.
Maleman piirin naapurina ovat idässä Latauan ja Ribauen piirit, etelässä Zambezan alueen Alto Molócuen ja Guruén piirit, lännessä Niassan alueen Cuamban piiri sekä pohjoisessa Niassan alueen Metarican, Maúan ja Nipepen piirit.
Päätie Malemassa.
Piirin väkiluku oli Mosambikin tilastokeskuksen (INE) ennusteen mukaan 252 528 vuonna 2022. Väestönlaskennoissa asukasluvuksi saatiin 128 732  (VL 1997), 169 079 (2007) ja 213 011 (VL 2017). Maleman piirin pinta-ala on 6 386 neliökilometriä. Piiri jakautuu kolmeen hallinnolliseen alueseen: P.A de Chuhulo, P.A de Malema ja P.A de Mutuali. Nämä jakautuvat yhteensä yhdeksään paikkakuntaan (locadidades).
Piirin pääelinkeinoja ovat maatalous ja kauppa. Piirin maataloustuotteita ovat muun muassa maissi, kirjodurra, kyyhkynherne, pavut, maniokki, sipuli ja tomaatti.
Vuonna 2021 lukutaidottomia oli 41,7 prosenttia piirin väestöstä.
Aiheesta muualla

Kuvia tai muita tiedostoja aiheesta Maleman piiri Wikimedia Commonsissa
Berkeleyn piirikunta

Berkeleyn piirikunta on kahden Yhdysvaltojen piirikunnan nimi
Berkeleyn piirikunta, Etelä-Carolina
Berkeleyn piirikunta, Länsi-Virginia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Berkeleyn piirikunta”, voi hakea sivunnimihaulla, laajalla sivunnimihaulla tai tekstihaulla.
Batavian tasavalta

Batavian tasavalta (holl. Bataafse Republiek) oli vuosina 1795–1806 Yhdistyneistä provinsseista (käsitti nykyiset Alankomaat ja Belgian) ranskalaisvalloituksen jälkeen Ranskan mallin mukaan luotu tasavalta. Se oli käytännössä Ranskan vasallivaltio. Batavian tasavalta julistettiin perustetuksi 19. tammikuuta 1795, päivä sen jälkeen kun maaherra (stadhouder) Vilhelm V Oranialainen pakeni Englantiin. Uusi tasavalta sai nimensä bataaveilta, germaaniheimolta, joka oli elänyt Alankomaissa roomalaisaikoina ja joita pidettiin hollantilaisten esi-isinä.
Päinvastoin kuin Ranskassa, vallankumous tapahtui verrattain rauhallisesti. Maa oli ollut tasavalta kaksi vuosisataa ja aatelistoa oli niukasti, eikä giljotiinia tarvittu. Vanhan tasavalta oli ollut vanhahtava ja päätöksenteko hidasta ja joskus mahdotonta provinssien estettyä uudistukset. Batavian tasavalta muutti hallinnon keskitetymmäksi ja tehokkaammaksi. Monet sen uudistuksista jäivät voimaan.
Ainoina merkkeinä epävakaudesta olivat vallankaappaukset. Ensimmäinen tapahtui vuonna 1798, kun vallankumoukselliset komentaja kyllästyivät demokraattisten uudistusten hitauteen kansalliskokouksen sisäisten riitojen vuoksi. Toinen kaappaus tapahtui vuonna 1801, kun ranskalainen komentaja, Napoleonin tukemana, järjesti konservatiivisen kaappauksen, joka peruutti vuoden 1798 kaappauksen tulokset.
Edelleen vastakohtana Ranskan vallankumoukselle uusi tasavalta ei ajautunut terroriin tai diktatuuriin. Napoleon asetti vuonna 1805 Rutger Jan Schimmelpenninckin tasavallan presidentiksi (raadspensionaris). Vuonna 1806 hän kuitenkin pakotti Schimmelpenninckin eroamaan ja asetti veljensä Louis Bonaparten uuden Hollannin kuningaskunnan kuninkaaksi.
Aiheesta muualla

Kuvia tai muita tiedostoja aiheesta Batavian tasavalta Wikimedia Commonsissa
| Benelux-maiden historia |
| --- | --- | --- | --- |
|    Liègen hiippakunta   985–1790 |    Burgundin  Alankomaat |    Burgundin  Alankomaat |    Luxemburgin herttuakunta   liitetty 1441 |
   Liègen hiippakunta   985–1790: 1384/1473–1482
   Liègen hiippakunta   985–1790:  Habsburgien Alankomaat   1482–1556
|    Liègen hiippakunta   985–1790 | Espanjan Alankomaat |    Alankomaiden tasavalta   1581–1795 | 1581–1713 |
|    Liègen hiippakunta   985–1790 |    Itävallan Alankomaat |    Alankomaiden tasavalta   1581–1795 | 1713–1790 |
|    Belgian Yhdysvallat |    Belgian Yhdysvallat |    Alankomaiden tasavalta   1581–1795 | 1790 |
| Liègen hiippakunta   1790–1795 |    Itävallan Alankomaat |    Alankomaiden tasavalta   1581–1795 | 1790–1794 |
|    Ranskan tasavalta |    Ranskan tasavalta |    Batavian tasavalta   1795–1806 | 1795–1804 |
|    Ranskan keisarikunta |    Ranskan keisarikunta |    Batavian tasavalta   1795–1806 | 1804–1815 |
|    Ranskan keisarikunta |    Ranskan keisarikunta |    Hollannin kuningaskunta   1806–1810 | 1804–1815 |
 
   Yhdistynyt Alankomaiden kuningaskunta   1815–1830
|    Belgia   1830 |    Belgia   1830 | Alankomaat |    Luxemburg |
Ranskan vasallivaltiot vallankumoussotien (1792–1802) ja Napoleonin sotien (1803–1815) aikana
|  |
| --- | --- | --- | --- | --- | --- |
| Ranskan vasallit | Balkanilla | Illyrian provinssit | Illyrian provinssit | Illyrian provinssit |  |
| Ranskan vasallit | Saksassa | Cisrhenia • Danzig • Mainz | Cisrhenia • Danzig • Mainz | Cisrhenia • Danzig • Mainz |  |
| Ranskan vasallit | Irlannissa | Connaught | Connaught | Connaught |  |
| Ranskan vasallit | Italiassa | Alba • Ancona • Bergamo • Bologna • Brescia • Cisalppinia • Cispadania • Crema • Etruria • Italia • Liguria • Parthenopaea • Pescara • Rooma • Subalppinia • Tiberina • Transpadania | Alba • Ancona • Bergamo • Bologna • Brescia • Cisalppinia • Cispadania • Crema • Etruria • Italia • Liguria • Parthenopaea • Pescara • Rooma • Subalppinia • Tiberina • Transpadania | Alba • Ancona • Bergamo • Bologna • Brescia • Cisalppinia • Cispadania • Crema • Etruria • Italia • Liguria • Parthenopaea • Pescara • Rooma • Subalppinia • Tiberina • Transpadania |  |
| Ranskan vasallit | Alankomaissa | Batavia • Bouillon | Batavia • Bouillon | Batavia • Bouillon |  |
| Ranskan vasallit | Sveitsissä | Helvetia • Lemania • Raurakia • Rhodania • Sveitsin konfederaatio | Helvetia • Lemania • Raurakia • Rhodania • Sveitsin konfederaatio | Helvetia • Lemania • Raurakia • Rhodania • Sveitsin konfederaatio |  |
| Muut Napoleonin luomat valtiot | Saksassa | Reinin liitto • Berg • Frankfurt • Leyen • Westfalen • Würzburg | Reinin liitto • Berg • Frankfurt • Leyen • Westfalen • Würzburg | Reinin liitto • Berg • Frankfurt • Leyen • Westfalen • Würzburg |  |
| Muut Napoleonin luomat valtiot | Italiassa | Etruria • Italia • Napoli | Etruria • Italia • Napoli | Etruria • Italia • Napoli |  |
| Muut Napoleonin luomat valtiot | Alankomaissa | Hollanti | Hollanti | Hollanti |  |
| Muut Napoleonin luomat valtiot | Puolassa | Varsova | Varsova | Varsova |  |
Baltian rautatieasema (Tallinna)

Baltian rautatieasema (vir. Balti jaam) on Tallinnan vilkkain rautatieasema. Se sijaitsee aivan vanhankaupungin vieressä, osoitteessa Toompuiestee 37.
Historia

Rautatieliikenne käynnistyi Baltian asemalta 24. lokakuuta 1870, jolloin Narvassa avattiin rautatielinja Paldiskista Tallinnan, Tapan, Narvan ja Iivananlinnan kautta Hatsinaan. Vuonna 1872 valmistui Hatsinan ja Krasnoje Selon välinen, 23,5 kilometriä pitkä rataosuus, joka mahdollisti liikennöinnin Tallinnasta Pietarin Baltian rautatieasemalle asti. Vuonna 1876 käynnistyi junaliikenne Tarttoon, kun Tapan ja Tarton välinen rautatie valmistui. Vuonna 1887 rataa jatkettiin Valgaan, jossa se yhdistyi Riian ja Pihkovan väliseen rautatiehen.
Asemarakennuksen on suunnitellut arkkitehti Otto Rudolf von Knüpffer. Rakennustöitä ei saatu päätökseen vielä liikennöinnin alkaessa vuonna 1870, vaan niitä jatkettiin vielä seuraavanakin vuonna. Asemarakennus kärsi pahoja vaurioita vuonna 1941, kun Neuvostoliiton joukot sytyttivät sen tuleen. Korjaustöitä tehtiin jo osittain vuonna 1945, mutta täydellinen peruskorjaus tehtiin vasta 1960–1966.
Liikenne

Baltian rautatieasemalta liikennöi yksi rautatieyhtiö: Elron hoitaa sähköjunaliikennettä Tallinnasta Aegviiduun, Riisipereen ja Paldiskiin sekä dieseljunilla hoidettavaa kaukojunaliikennettä Tarttoon, Valgaan, Viljandiin, Narvaan ja Pärnuun. Toukokuuhun 2015 asti asemalta oli myös GoRailin matkustajaliikennettä Moskovaan ja Pietariin.
Palvelut

Asemarakennuksessa on palveluja kahdessa kerroksessa. Pohjakerroksessa ovat lipunmyynti, valuutanvaihto, pankkipalvelut sekä WC-, suihku- ja lastenhoitotilat. Asemalla on lisäksi hotelli-, matkatoimisto-, parturi-, optikko-, valokuva- ja ravintolapalveluja sekä kioskimyyntiä. Kesällä 2020 rautatieaseman tiloissa aloitti toimintansa yksi Viron ensimmäisistä Burger King-ravintoloista.
Aiheesta muualla

Kuvia tai muita tiedostoja aiheesta Baltian rautatieasema (Tallinna) Wikimedia Commonsissa
Bibliotekarforbundet

| Bibliotekarforbundet |
| --- | --- |

Perustettu:  1993
Tyyppi:  ammattiliitto
Päämaja:  Oslo
Toiminta-alue:   Norja
Jäsenet:  n. 1 600 (2023)
Puheenjohtaja:  Veronicha Angell Bergli
Kattojärjestö:  Unio
Jäsenlehti:  Bibliotekaren
Aiheesta muualla
Sivusto
Infobox OKNimi-testi OK: 
Bibliotekarforbundet (lyh. BF) on norjalainen kirjastonhoitajien ammattiliitto. Se kuuluu Unio-keskusjärjestöön. Bibliotekarforbundetilla oli noin 1 600 jäsentä vuonna 2023.
Aiheesta muualla

Liiton verkkosivut (norjaksi)
Berkley

Berkley voi tarkoittaa ainakin seuraavia:
Berkley, kaupunki Michiganin osavaltiossa Yhdysvalloissa
Berkley Books (tai Berkley Publishing), yhdysvaltalainen kirjankustantamo
Elizabeth Berkley (s. 1972), yhdysvaltalainen näyttelijä
Berkley Bedell (1921–2019), yhdysvaltalainen demokraattipoliitikko
Biblioteca Nazionale Vittorio Emanuele III

Biblioteca Nazionale Vittorio Emanuele III.
Biblioteca nazionale Vittorio Emanuele III on yksi Italian kansalliskirjastoista. Se sijaitsee 1700-luvulla rakennetun Napolin kuninkaallisen palatsin itäsiivessä ja se on perustettu 1790-luvulla. Kirjasto on nimetty Italian kuninkaan Viktor Emanuel III:n mukaan.
Kirjasto on Italian kolmanneksi suurin Rooman ja Firenzen kansalliskirjastojen jälkeen. Se käsittää yli 1,4 miljoonaa teosta, yli 18 000 käsikirjoitusta, 4 500 inkunaabelia ja 1 800 Papyrusten huvilasta Herculaneumista löydettyä papyrusta.
Aiheesta muualla

Biblioteca Nazionale Vittorio Emanuele III (italiaksi)
Batcycle

Batcycle Batman-televisiosarjasta.
The Batblade Batman & Robin–elokuvasta.
Batpod
Kuvauskalustolla varustettu Batcycle The Batman–elokuvan kuvauksissa vuonna  2020.
Batcycle tunnetaan myös nimillä Batblade ja Batpod on DC Comicsin sarjakuvissa esiintyvä Batmanin käyttämä moottoripyörä. Batman on käyttänyt omaa räätälöityä pyöräänsä useaan otteeseen sarjakuvatarinoissa. Pyörän malli on vaihdellut huomattavasti aikojen saatossa, mikä viittaa siihen, että Batmanilla voi olla useita Batcyclejä, kuten monia Batmobilejakin. Vaikka Batman ja Robin olivat käyttäneet tavallisia moottoripyöriä aiemmin, Batwoman oli ensimmäinen hahmo, jolla oli lepakkotyyppinen moottoripyörä.
1960-luvun Batman-televisiosarjassa Batman ajoi kustomoidulla Yamaha 250 moottoripyörällä, jossa oli irroitettava sivuvaunu Robinille. Myöhemmin samassa sarjassa Lepakkotyttö ajoi kustomoidulla 1967 Yamaha YCS1 Bonanza 180-moottoripyörällä. Vuoden 1997 elokuvassa Batman & Robin Lepakkotyttö ajoi omalla kustomoidulla Batblade-moottoripyörällään.
Elokuvissa Yön ritari ja Yön ritarin paluu Batman ajoi Batpod-nimisellä erikoispyörällä.
The Batman -elokuvassa käytettiin sitä varten suunniteltuja ja rakennettuja Batcycleja. Ash Thorpin suunnittelemien pyörien, varsinaisen Batcyclen, ja sen tuhouduttua Batmanin käyttämän Bruce Waynen oman pyörän inspiraationa on ollut Ducati Monster.
Aiheesta muualla

Wikimedia Commonsissa on kuvia tai muita tiedostoja aiheesta .
The Original 1966 TV Batcycle's
The Bat-Cycle
Batgirl Cycle
Does Ben Affleck’s Batman Have the Best Movie Batcycle?
Bibliotheca Teubneriana

Johannes Stobaioksen teos Florilegium Teubner-sarjasta, 1855.
Bibliotheca Teubneriana eli Teubner on julkaisusarja, jossa on julkaistu kreikan- ja latinankielisiä tekstejä. Se on laajin nykyaikainen antiikin ja osin keskiajan kreikan- ja latinankielisen kirjallisuuden kokoelma. Sarjan koko nimi on Bibliotheca Scriptorum Graecorum et Romanorum Teubneriana, ja siihen kuuluu johtavien tutkijoiden kommentoimia kriittisiä editioita. Ainoat vastaavat julkaisusarjat nykyisin ovat Oxford Classical Texts ja Collection Budé.
Historia

Benedictus Gotthelf Teubner (1784–1856) aloitti 1811 omissa nimissään kirjapainotoiminnan, jota hän oli johtanut jo vuodesta 1806 nimellä Weinedelsche Buchdruckerei. Näin syntyi leipzigilainen kustantamo B. G. Teubner (latinaksi in aedibus B.G. Teubneri). Bibliotheca Teubnerianaa alettiin julkaista 1849. Nykyisin Teubner-julkaisut ovat melko kalliita, vaikka ne oli alkujaan tarkoitettu edullisiksi mutta laadukkaiksi.
Toisen maailmansodan jälkeen Saksan jaon aikana yritys oli jakautunut kahtia, ja toinen toimi Leipzigissa, toinen Stuttgartissa. Saksan yhdistymisen jälkeen yritysten toiminnot yhdistettiin, ja sen pääkonttori muutti Wiesbadeniin. 1999 yritys ilmoitti myyvänsä klassisten tekstien julkaisutoimintansa müncheniläiselle kustantamolle K. G. Saurille, mutta julkaisusarjan nimi jäi entiselleen. Vuonna 2006 Saurin omistajaksi tuli Walter de Gruyter. Tammikuusta 2007 Bibliotheca Teubnerianaa on julkaissut yksinomaan Walter de Gruyter GmbH & Co. KG.